
Mae’r darnau sy’n cynnwys cyngor neu arweiniad mewn GLAS. Dylai ysgolion adolygu a diwygio cynnwys y cytundeb hwn i sicrhau ei fod yn gyson â’u polisi diogelwch ar-lein a pholisïau perthnasol eraill yr ysgol. 
Pwrpas y cytundeb defnydd derbyniol hwn yw sicrhau:
· y bydd gan ddysgwyr fynediad da at ddyfeisiau a chynnwys ar-lein, y byddant yn ddefnyddwyr cyfrifol ac yn aros yn ddiogel wrth ddefnyddio technoleg ddigidol i bwrpas addysgol, personol a hamdden
· helpu dysgwyr i ddeall ymddygiad ar-lein da yn yr ysgol, ond hefyd y tu allan i’r ysgol 
· diogelu dyfeisiau a rhwydweithiau’r ysgol rhag camddefnydd damweiniol neu fwriadol a allai roi diogelwch y systemau a’u defnyddwyr yn y fantol.

Cytundeb Defnydd Derbyniol 
Cytunaf i ddefnyddio systemau digidol, dyfeisiau a gwasanaethau ar-lein yr ysgol yn ddiogel a chyfrifol i warchod fy niogelwch i, dysgwyr eraill a diogelwch systemau’r ysgol. 

Aros yn Ddiogel Ar-lein
· Bydd yr ysgol yn gwirio sut y defnyddiaf ddyfeisiau a gwasanaethau ar-lein a’r we i gadw pawb yn ddiogel.
· Byddaf yn cadw fy enwau defnyddiwr a fy nghyfrineiriau’n breifat ac yn dweud wrth oedolyn ymddiriedol os bydd rhywun arall yn dod i wybod amdanynt.
· Byddaf yn ofalus wrth siarad gyda phobl ar-lein a dim ond yn siarad â phobl rwy’n eu hadnabod ac ymddiried ynddynt.
· Ni fyddaf yn rhannu gwybodaeth bersonol fel fy enw, cyfeiriad neu luniau heb ofyn i oedolyn ymddiriedol.
· Byddaf ond yn tynnu neu’n rhannu lluniau ohonof fy hun, neu eraill, yn fy nillad i gyd. 
· Os gwelaf neu os clywaf rywbeth ar-lein sy’n fy mhoeni neu ypsetio, byddaf yn dweud wrth oedolyn ymddiriedol yn syth.
· Byddaf ond yn cwrdd â phobl rwyf wedi siarad gyda nhw ar-lein os bydd oedolyn ymddiriedol gyda fi.

Defnyddio Dyfeisiau a Gwasanaethau Ar-lein yn Gall
· Dim ond dyfeisiau, apiau, gemau a gwefannau y mae fy athro/athrawes neu riant/gofalwr yn dweud sy’n addas ar gyfer fy oedran y byddaf yn eu defnyddio.
· Rwy’n gwybod nad ydw i’n cael defnyddio rhai gwasanaethau ar-lein ac rwy’n gwybod beth yw’r rhain.
· Byddaf o hyd yn gofyn am ganiatâd ac yn gwirio ag oedolyn ymddiriedol cyn defnyddio gwaith neu luniau rhywun arall.
· Byddaf yn sicrhau bod y wybodaeth y dof ar ei thraws ar-lein yn wir drwy wirio’n ofalus.
· Byddaf ond yn defnyddio apiau neu bethau fel AI os dywedodd fy athrawes eu bod yn ocê, gan ofyn am help os na fyddaf yn siŵr.
· Ni fyddaf yn copïo na’n defnyddio miwsig, fideos neu gemau oni bai bod gen i ganiatâd.
· Byddaf yn dweud wrth oedolyn ymddiriedol am unrhyw ddifrod i ddyfeisiau neu os bydd unrhyw beth arall yn mynd o’i le.
· Byddaf yn holi oedolyn ymddiriedol cyn clicio ar unrhyw neges neu ddolen annisgwyl (hyd yn oed os ydyn nhw’n edrych fel rhai a ddaeth gan bobl rwy’n eu hadnabod).

Bod yn Barchus a Chyfrifol
· Byddaf yn trin pobl eraill yn garedig ar-lein, fel yn y byd go iawn.
· Byddaf yn gwneud dewisiadau da am beth i’w rannu ar-lein i ddiogelu fy hun ac eraill.
· Rwy’n deall nad yw pob ap neu wefan yn addas ar gyfer plant fy oedran i.
· Os ydw i eisiau ymuno ag ap, gêm neu gymuned ar-lein newydd, byddaf yn siarad ag oedolyn rwy’n ymddiried ynddo yn gyntaf.
· Byddaf yn defnyddio dyfeisiau am amser iach gan wneud amser ar gyfer gweithgareddau eraill hefyd.
· Byddaf o hyd yn meddwl sut y gallai fy ymddygiad ar-lein effeithio arnaf i, fy ffrindiau, a fy ysgol.
· Os ydw i’n gwneud camgymeriad ar-lein, rwy’n gwybod y gallaf ofyn i oedolyn rwy’n ymddiried ynddo am help.

Beth Sy’n Digwydd Os Torraf y Rheolau Hyn?
· Os na ddilynaf y rheolau hyn, gallai fy athro fy atal rhag defnyddio cyfrifiaduron neu ddyfeisiau, cael gair â fy rhieni neu ofalwyr neu gymryd camau eraill i fy helpu i wneud dewisiadau gwell yn y dyfodol.
Drwy ddilyn y rheolau hyn, gallaf fwynhau defnyddio technoleg yn ddiogel a chyfrifol.
Rwyf wedi darllen a deall yr uchod ac yn cytuno i ddilyn y canllawiau hyn wrth:
· Ddefnyddio systemau a dyfeisiau’r ysgol (o fewn a thu allan i’r ysgol) 
· Defnyddio fy nyfeisiau fy hun yn yr ysgol (gyda chaniatâd), e.e. ffôn symudol, dyfeisiau gêmio ac USB, camerâu, ayyb.
· Pan fyddaf allan o’r ysgol ac yn rhan o unrhyw ymddygiad ar-lein a allai effeithio ar yr ysgol neu aelodau eraill o’r ysgol. 

Enw’r Dysgwr:					Grŵp / Dosbarth:					
Llofnod:					Dyddiad:						
Bydd angen i ysgolion benderfynu ydyn nhw angen i ddysgwyr lofnodi neu ond eu gwneud yn ymwybodol drwy raglenni addysg / codi ymwybyddiaeth.

 Gwrthlofnod Rhiant / Gofalwr (dewisol)
Mater i ysgolion yw penderfynu a fydd angen i rieni / gofalwyr lofnodi’r cytundeb defnydd derbyniol rhiant / gofalwr (wele’r templed nes ymlaen yn y ddogfen hon yn y Cytundeb Rhiant / Gofalwr). Mae hyn yn cynnwys nifer o ffurflenni caniatâd eraill (gan gynnwys lluniau digidol a fideo / caniatâd biometrig / caniatâd cyfrifiadura cwmwl). 
Yn hytrach, gallai rhai ysgolion benderfynu ychwanegu blwch gwrthlofnod rhiant / gofalwr at y cytundeb defnydd derbyniol dysgwr hwn. 

